# Kā notiks mācības vidusskolā?

**Mācībvaloda ir tikai valsts valoda.**

Visās vidusskolās Latvijā pamata mācību priekšmeti veidos 2/3 mācību satura (**pamatkursi)**, un tas visiem skolēniem būs līdzīgs. Šie vispusīgie zināšanu un prasmju pamati katrā mācību jomā dos skolēnam plašu redzesloku un plašas izvēles iespējas nākotnē.

Aptuveni 30 % mācību laika, visvairāk 12. klasē, jaunieši varēs veltīt tiem mācību priekšmetiem, kuri īpaši interesē, – mācīties tos padziļināti **(izvēļu grozi)** vai apgūt brīvas izvēles specializētos kursos.

**Lai iegūtu vispārējo vidējo izglītību:**

* mācību stundās vidusskolēns pavadīs tikpat daudz laika kā līdz šim (~36 stundas nedēļā);
* apgūs visas mācību jomas, taču atšķirīgā dziļumā atkarībā no savām interesēm.

Skolēna mācību plānu veido:

* Pamatkursi katrā mācību jomā;
* 3 padziļinātie kursi **(izvēļu grozi)**;
* Starpdisciplinārs kurss “Projekta darbs” , kas var būt pētniecības vai jaunrades vai sabiedriskais darbs saistībā ar vienu vai vairākiem padziļinātajiem kursiem;
* Specializētie kursi brīvai izvēlei.

**Vidusskolas izglītības iegūšanai būs jānokārto arī valsts pārbaudes darbi jeb eksāmeni:**

latviešu valodā (vismaz optimālajā līmenī);

svešvalodā – angļu (vismaz optimālajā līmenī);

matemātikā (vismaz optimālajā līmenī);

divos no padziļinātajiem kursiem (augstākajā līmenī).

**Savas izvēles – ko mācīties – katrs skolēns varēs izdarīt, izvērtējot skolu piedāvājumu. Tāpēc ļoti svarīgi jau šobrīd sākt apzināties savas intereses un sekot līdzi skolu piedāvājumam.**

|  |  |  |  |
| --- | --- | --- | --- |
| **Rīgas 33. vidusskolas vispārējās vidējās izglītības programmas valodu un sociālo zinātņu komplekts** (diplomāts, jurists, sociologs, žurnālists, tulkotājs, rakstnieks uzņēmējs, tirgzinis, finansists, psihologs, sociālās aprūpes darbinieks) | | | |
| Mācību joma | Mācību priekšmeti | | |
| Pamatkursi | Padziļinātie kursi | Specializētie kursi |
| Valodas | Latviešu valoda I1 (280) | Latviešu valoda un literatūra II (210) |  |
| Svešvaloda I( angļu valoda) (B2) (420)  Svešvaloda (B1) (vācu valoda) (210) | Svešvaloda ((angļu valoda) II (C1) (210) |
| Sociālā un pilsoniskā mācību joma | Vēsture un sociālās zinātnes I (245) | Sociālās zinātnes II (210 ) | Uzņēmējdarbības pamati (140)  Politika un tiesības (70) |
| Kultūras izpratne un pašizpausme mākslā | Kultūras pamati (105) |  |  |
| Literatūra I ( 140) |
| Dabaszinātnes | Fizika I (210) |  |  |
| Ķīmija I (210) |
| Bioloģija I (105) |
| Ģeogrāfija I (105) |
| Matemātika | Matemātika I (420) | Matemātika II (280) |  |
| Tehnoloģijas | Datorika (70) |  |  |
|  |  |  |  |
| Veselības, drošības un fiziskās aktivitātes mācību joma | Sports un veselība (280) |  |  |
| Starpdisciplinārs kurss |  | Projekta darbs (70) |  |

|  |  |  |  |
| --- | --- | --- | --- |
| **Rīgas 33. vidusskolas vispārējās vidējās izglītības programmas matemātikas, dabaszinātņu un sociālo zinātņu komplekts** ( inženierzinātnes, medicīna, veterinārija, farmācija, būvnieks, arhitekts, auto būvinženieris, ķīmiķis, vides inženieris, kriminālistika, matemātiķis, IKT speciālists, datu analītiķis, vides zinātnieks, pilsētplānotājs, uzturzinātnieks, policists, ugunsdzēsējs, militārais dienests, jūrnieks) | | | |
| Mācību joma | Mācību priekšmeti | | |
| Pamatkursi | Padziļinātie kursi | Specializētie kursi |
| Valodas | Latviešu valoda I1 (280) |  |  |
| Svešvaloda I( angļu valoda) (B2) (350)  Svešvaloda (B1) (vācu valoda) (210) |  |
| Sociālā un pilsoniskā mācību joma | Vēsture un sociālās zinātnes I (210) | Sociālās zinātnes II (210 ) |  |
| Kultūras izpratne un pašizpausme mākslā | Kultūras pamati (105) |  |  |
| Literatūra I( 140) |
| Dabaszinātnes | Fizika I (245) | Fizika II (210) |  |
| Ķīmija I (210) | Ķīmija II (210) |
| Bioloģija I (105) | Bioloģija II (210) |
| Ģeogrāfija I (105) |  |
| Matemātika | Matemātika I (420) | Matemātika II (280) |  |
| Tehnoloģijas | Programmēšana I (210) |  | Uzņēmējdarbības pamati (140) |
| Veselības, drošības un fiziskās aktivitātes mācību joma | Sports un veselība (280) |  |  |
| Starpdisciplinārs kurss |  | Projekta darbs (70) |  |

Kursu nosaukumos izmantota romiešu ciparu numerācija:

* I – pamatkursiem optimālajā apguves līmenī;
* II – padziļinātajiem kursiem;
* Pamatkursos, kuru nosaukumos nav romiešu ciparu numerācijas, nodrošina vispārīgā līmeņa sasniedzamos rezultātus.